钦定古今图书集成/明伦汇编/氏族典/第109卷 > 《廖用贤尚友录》 > 崔寔
## 钦定古今图书集成/明伦汇编/氏族典/第109卷 > 《廖用贤尚友录》 > 崔寔

按《后汉书崔骃传》：“骃子瑗。瑗子寔，字子真，一名台，字
元始。少沉静，好典籍。父卒，隐居墓侧。服竟，三公并辟，
皆不就。桓帝初，诏公卿郡国举至孝独行之士，寔以
郡举，征诣公车，病不对策，除为郎。明于政体，吏才有
馀。其后辟太尉袁汤、大将军梁冀府，并不应。大司农
羊傅、少府何豹上书荐寔才美能高，召拜议郎，迁大”
将军冀司马，与边韶、延笃等著作东观。出为五原太
守，以病征，拜议郎。会梁冀诛，寔以故吏免官，禁锢数
年。时鲜卑数犯边，诏三公举威武谋略之士。司空黄
琼荐寔，拜辽东太守。行道母刘氏病卒，上疏求归葬，
行丧。服竟，召拜尚书。寔以世方阻乱，称疾不视事，数
月免归。建宁中病卒。